2019. gada Noteikumi Nr.

Rīgā (prot. Nr.   .§)

**Grozījumi Ministru kabineta 2001. gada 23. oktobra noteikumos Nr. 448 “**[**Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem**](https://m.likumi.lv/ta/id/55045-noteikumi-par-nepieciesamo-izglitibas-limeni-personam-kuras-veic-uznemejdarbibu-ar-kimiskajam-vielam-un-kimiskajiem-produktiem)**”**

Izdoti saskaņā ar

Ķīmisko vielu likuma 9. panta

piekto daļu

Izdarīt Ministru kabineta 2001. gada 23. oktobra noteikumos Nr. 448 “Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem” (Latvijas Vēstnesis, 2001, 154. nr.; 2011, 15. nr.) šādus grozījumus:

1. Aizstāt visā noteikumu tekstā vārdus “ķīmiskie produkti” (attiecīgā locījumā) ar vārdiem “maisījumi” (attiecīgā locījumā).

2. Aizstāt visā noteikumu tekstā vārdus “uzņēmējdarbība” (attiecīgā locījumā) ar vārdu “komercdarbība” (attiecīgā locījumā).

3. Svītrot 3. punktu.

4. Aizstāt 4. punktā vārdus “(izņemot ļoti toksiskas ķīmiskās vielas vai ķīmiskos produktus)” ar vārdiem un skaitļiem “izņemot gadījumus, kad darbību veicējs veic darbības ar 1. un 2. kategorijas akūti toksiskām ķīmiskām vielām un maisījumiem un 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības”.

5. 5. punktā:

aizstāt vārdus “nepieciešams noteikts” ar vārdiem “jāizvērtē nepieciešamais”;

svītrot 5.4. apakšpunktā vārdus “jaunu vai esošu”.

6. Aizstāt 6. punktā vārdus “Latvijas profesiju klasifikatoram ir ķīmisko izejvielu pārstrādes iekārtu operators, tehnoloģiskā procesa operāciju kontrolieris vai laborants” ar vārdiem un skaitļiem “Ministru kabineta 2017. gada 23. maija noteikumu Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” pielikumam “Profesiju klasifikatora” (turpmāk – Latvijas profesiju klasifikators) ir 3.4.5. (ķīmijas inženieri), 4.1.6. (inženierķīmijas speciālisti), 4.3.3. (ķīmiskās pārstrādes rūpnīcu operatori) 4.3.4. (naftas un dabasgāzes pārstrādes rūpnīcu operatori), 9.3.1. (ķīmisko izstrādājumu ražošanas iekārtu un mašīnu operatori), 8.14.3. (produktu (izņemot pārtiku un dzērienus) vērtētāji un izmēģinātāji) apakšpunktos minēto profesiju pārstāvji”.

7. Aizstāt 7.1 punktā vārdus “medicīnas, veterinārmedicīnas, ķīmijas vai dabaszinātņu jomā.” ar “ārstniecībā, māszinībās, ķīmijā vai dabaszinātnēs.”.

8. Izteikt 11. punktu šādā redakcijā:

“Fiziskajai personai, kas novērtē ķīmisko vielu risku vai sagatavo reģistrācijas pieteikumu ķīmiskai vielai, nepieciešamais izglītības līmenis ir otrā līmeņa profesionālā augstākā izglītība vides zinātnē, ķīmijā, ķīmijas tehnoloģijās, bioloģijā, ārstniecībā vai citās dabaszinātnēs (piektais profesionālās kvalifikācijas līmenis)”.

9. Izteikt 12. punktu šādā redakcijā:

“Ja darbību veicējs veic darbības ar ķīmiskajām vielām vai maisījumiem, kuru daudzums ir lielāks par 1000 tonnām gadā, fiziskajai personai, kas organizē vai vada šos darbus, nepieciešamais izglītības līmenis ir vismaz pirmā līmeņa profesionālā augstākā izglītība ķīmijā, vides zinātnēs vai vides pārvaldībā, kā arī kvalifikācija vides zinātnē vai vides pārvaldē, ja vienlaikus veic darbības ar vairāk nekā 50 tonnām ķīmisko vielu vai maisījumu, un kvalifikācija toksikoloģijā, ja vienlaikus veic darbības ar vairāk nekā piecām tonnām 1., 2. un 3. kategorijas akūti toksiskām ķīmiskām vielām un maisījumiem, 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, kā arī kancerogēnām, mutagēnām vai reproduktīvajai sistēmai toksiskām ķīmiskām vielām vai maisījumiem.”

12. Izteikt 13. punktu šādā redakcijā:

“13. Ja darbību veicējs veic darbības:

13.1. ar viegli uzliesmojošām, īpaši viegli uzliesmojošām vai sprādzienbīstamām ķīmiskajām vielām vai maisījumiem, fiziskajai personai, kas organizē, vada vai veic šos darbus, jābūt apmācītai ugunsdrošībā atbilstoši likumam “Ugunsdrošības un ugunsdzēsības likumam” un citiem normatīvajiem aktiem;

13.2. ar 1., 2. un 3. kategorijas akūti toksiskām ķīmiskām vielām un maisījumiem, 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, kā arī kancerogēnām, mutagēnām vai reproduktīvajai sistēmai toksiskām, kā arī īpaši viegli uzliesmojošām vai sprādzienbīstamām ķīmiskajām vielām vai ķīmiskajiem produktiem, fiziskajai personai, kas veic šos darbus, jābūt apmācītai pirmās palīdzības sniegšanā saindēšanās gadījumos atbilstoši Civilās aizsardzības un katastrofas pārvaldīšanas likumam un citiem normatīvajiem aktiem.”

Ministru prezidents Arturs Krišjānis Kariņš

Vides aizsardzības un reģionālās

attīstības ministrs Juris Pūce